Majlis Sukan Negara Malaysia

Majlis Sukan Negara Malaysia (MSN) ialah sebuah agensi kerajaan Malaysia di bawah Kementerian Belia dan Sukan. Ditubuhkan pada 1972, ia merupakan agensi utama yang ditugaskan untuk mengembangkan budaya sukan holistik untuk negara.Majlis Sukan Negara Malaysia: Sejarah Majlis Sukan Negara Malaysia. Dicapai pada 12 Mei 2015.

Sejarah
Majlis Sukan Negara ditubuhkan di bawah Akta Majlis Sukan Negara Malaysia 1971 dan Akta Majlis Sukan Negara (pindaan 1979). Majlis pelancaran telah disempurnakan oleh Perdana Menteri Malaysia, Tun Abdul Razak kedua pada 21 Februari 1972.

Pada peringkat awal penubuhan MSN, program-program sukan prestasi tinggi dilaksanakan di bawah kendalian Bahagian Sukan, Kementerian Kebudayaan Belia dan Sukan (nama Kementerian Belia Dan Sukan ketika itu). Untuk mencapai matlamat penubuhan Majlis, satu usaha kolektif melibatkan secara langsung semua agensi kerajaan dan bukan kerajaan, pertubuhan-pertubuhan sukan tanahair, majlis-majlis sukan negeri, institusi pengajian tinggi, badan-badan sukarela serta orang perseorangan telah diusahakan supaya mutu sukan negara dapat mencapai prestasi yang terbaik.

Selepas penysunan semula majlis pada tahun 1981, MSN mengembangkan program dan aktiviti sehingga apa yang dapat dilihat pada masa kini. Matlamat penubuhan MSN selaras dengan Dasar Sukan Negara iaitu bertanggungjawab sepenuhnya ke arah penggalakkan, pembangunan dan pencapaian cemerlang dalam sukan-sukan di peringkat tertinggi.

Senarai program
 Program Latihan Atlet (Pelapis/Bakat, Podium)
 Program Latihan Atlet Para (Pelapis/Bakat, Podium)
 Program Pembangunan Bola Sepak Negara
 Program Pembangunan Hoki Negara
 Program Pembangunan Ragbi Negara
 Program Berbasikal Remaja Malaysia
 Wanita Dalam Sukan

Senarai venue
 Nama Lokasi Ruj Kompleks Majlis Sukan Negara Bukit Jalil (Ibu Pejabat) Bandar Sukan KL, Bukit Jalil, Kuala Lumpur Pusat Kecemerlangan Sukan Paralimpik Malaysia Kampung Pandan, Kuala Lumpur  Kompleks Majlis Sukan Negara Saujana Asahan Asahan, Daerah Jasin, Melaka  Kompleks Majlis Sukan Negara Pagoh Pagoh, Daerah Muar, Johor  Kompleks Majlis Sukan Negara Kuala Rompin Kuala Rompin, Daerah Rompin, Pahang  Pusat Latihan Perahu Layar Kebangsaan Langkawi, Kedah  Kompleks Majlis Sukan Negara Dungun Daerah Dungun, Terengganu  Velodrom Nasional Malaysia Nilai, Daerah Seremban, Negeri Sembilan  Akademi Bolasepak Negara Mokhtar Dahari Gambang, Daerah Kuantan, Pahang PR rasmi Akademi Bola Sepak Mokhtar Dahari  Utusan Malaysia (11 April 2014). Dicapai pada 1 April 2015. Kompleks Sukan Setiawangsa Wangsa Maju, Kuala Lumpur 

Bekas venue
 Kompleks Majlis Sukan Negara Taman Keramat - Diserahkan kepada pemaju perumahan Syarikat SkySierra Development Sdn Bhd untuk pembangunan perumahan serba moden The Valley Residence.

Majlis Sukan Wilayah Persekutuan dan Negeri Bergabung
Seksyen 7 Akta Majlis Sukan Negara Malaysia 1971 memberikan kuasa kepada Kerajaan untuk menubuhkan Majlis Sukan di Wilayah Persekutuan dan setiap negeri di Malaysia. Majlis Sukan negeri Semenanjung ditadbir oleh Pejabat Setiausaha Kerajaan Negeri masing-masing, manakala Majlis Sukan Negeri Sabah dan Sarawak pula ditadbir oleh Kementerian Belia dan Sukan Negeri masing-masing dan Majlis Sukan Wilayah Persekutuan pula ditadbir oleh Jabatan Wilayah Persekutuan.

 Nama Majlis Sukan Ruj  Majlis Sukan Negeri Johor   Majlis Sukan Negeri Kedah  Majlis Sukan Negeri Kelantan  Majlis Sukan Negeri Melaka  Majlis Sukan Negeri Sembilan  Majlis Sukan Negeri Pahang  Majlis Sukan Negeri Perak   Majlis Sukan Negeri Perlis  Majlis Sukan Negeri Pulau Pinang   Majlis Sukan Negeri Sabah  Majlis Sukan Negeri Sarawak   Majlis Sukan Negeri Selangor   Majlis Sukan Negeri Terengganu   Majlis Sukan Wilayah Persekutuan 

Anugerah
 Anugerah Sukan Negara

Rujukan

Pautan luar


Kategori:Sukan di Malaysia
Kategori:Kementerian Belia dan Sukan Malaysia
Kategori:Majlis Sukan Negara Malaysia
Kategori:Penubuhan 1972 di Malaysia